**Kedves Nyolcadikosok! Kedves Szülők!**

**Ez az oldal csak Nektek, csak Önöknek szól!**

**Felvételi tájékoztató a 2023/2024. tanévre**

**Képzési forma: Technikum**

* A technikum **5 éves képzés**: 2 év ágazati alapoktatás + 3 év szakirányú oktatás
* A tanuló először ágazatot választ, amellyel 2 évig ismerkedik.
* A 10. évfolyam végén ágazati alapvizsgát tesz.
* A 9. és 10. évfolyamon ösztöndíjat kap
* A 11-13. évfolyamon szakképzési munkaszerződés keretében történik a gyakorlati oktatás.
* A technikum egyesíti a gimnázium és a szakmatanulás előnyeit.
* Matematikából, magyar nyelv és irodalomból, történelemből, valamint egy idegen nyelvből ugyanaz a tananyagtartalom, ugyanolyan óraszámban, mint a gimnáziumban.
* A közismereti tantárgyakból-magyar, matematika, történelem- érettségi vizsgával zárul az oktatás a 12. évfolyam végén. (előrehozott érettségi vizsga)
* A 13. évfolyam végén lesz idegen nyelvből érettségi vizsga. A szakmai vizsga lesz az ötödik, emelt szintű érettségi tantárgy a 13. évfolyam végén.
* Az 5 év elvégzése után a tanuló egyszerre kap érettségi bizonyítványt és a technikusi oklevelet.

**Vegyipar ágazat, tagozatkód:5010**

* **Végzettség: Vegyész technikus**

Vegyipar ágazat 5 éves képzése, amely érettségivel és technikus szintű szakképzettség megszerzésével zárul. A vegyésztechnikus önállóan vagy mérnöki irányítással részt vesz vegyipari technológiai folyamatok végrehajtásában, ellenőrzésében, irányításában, készülékek berendezések üzemeltetésében. A technikus a vegyipari minőségellenőrző-, illetve kutatólaboratóriumokban fizikai vizsgálatokat, analitikai és műszeres elemzéseket végez.

Ajánlott minden fiatal számára, aki természettudományos érdeklődésű, akit vonz a körülötte lévő természet sokszínűsége és az anyagok megismerése, szeret kísérletezni, szereti az összefüggéseket felismerni, és rendszerben gondolkodni.

* **Végzettség: Papírgyártó és -feldolgozó, csomagolószer-gyártó technikus**

Vegyipar ágazat 5 éves képzése, amely érettségivel és technikus szintű szakképzettség megszerzésével zárul. választható szakmairányok: Papírgyártó és –feldolgozó szakmairány.

A Papírgyártó és -feldolgozó, csomagolószer-gyártó technikus végzettségű szakember a papíripari alapanyag-, és a kész papírgyártó- és a papírfeldolgozó ipari anyagokat és technológiákat vizsgálja és ellenőrzi.

Ajánlott minden fiatal számára, ki érdeklődik a papíripar és egyéb csomagolószerek, a becsomagolandó termékekkel és környezetünkkel való összefüggések és előállításuk iránt. javasolt annak, aki képes átlátni hosszabb termelési folyamatokat, szereti a kihívásokat.

**Egészségügy ágazat, tagozatkód:5030**

* **Végzettség: Csecsemő- és gyermekápoló**

Egészségügyi ágazat 5 éves képzése, amely érettségi és technikusi szintű szakképzettség megszerzésével zárul. A csecsemő-és gyermekápoló feladata elsősorban egészséges és beteg gyermek szükségleteinek megfelelő alap-, és szakápolási feladatok elvégzése a gyermekgyógyászat különböző területein. Előkészít diagnosztikus és terápiás eljárásokhoz és segédkezik azok kivitelezésében. Pszichés támogatással segíti a beteg gyermeket és annak hozzátartozóit.

A szakma ajánlott minden fiatal számára, aki türelemmel és szeretettel fordul a különböző korú gyermekek felé, könnyen teremt velük kapcsolatot.

* **Végzettség: Mentőápoló**

Egészségügyi ágazat 5 éves képzése, amely érettségi és technikusi szintű szakképzettség megszerzésével zárul. A mentőápoló szakmairány a 12. évfolyam befejezése után választható.

A mentőápoló a sürgősségi betegellátás területén a betegek mentésében és sürgősségi ellátásban vesz részt. A beteg illetve a sérült megtalálási helyén vagy szállítása közben sürgősségi ellátást végez, közreműködik. Irányító csoport tagjaként a segélyhívószámon érkező bejelentéseket fogadja és koordinálja.

A szakma ajánlott minden fiatal számára, aki jó verbális képességgel rendelkezik, könnyen teremt kapcsolatot, fontos számára a felelősségvállalás és a segítségnyújtás.

**Szépészet ágazat, tagozatkód: 5040**

* **Végzettség: Fodrász**

Szépészet ágazat 5 éves képzése, amely érettségi és technikusi szintű szakképzettség megszerzésével zárul. A szakmához tartozó szolgáltatások magukba foglalják, a haj-, a fejbőr, arc szőrzet formázását, tisztítását, ápolását, a különböző hajvágásokat, a vizes és száraz haj formázását, a haj tartós formaváltoztatását, színváltoztatását, alkalmi frizurát, tanácsadást. A fodrász szolgáltat: nőnek, férfinak, gyermeknek egyaránt.

Ajánlott minden fiatal számára, aki szeret emberekkel foglalkozni, mások esztétikus megjelenéséhez hozzájárulni, a változó és folyamatosan fejlődő termékek, eszközök segítségével a divatot ismertetni, ajánlani, irányítani.

* **Végzettség: Kozmetikus technikus**

Szépészet ágazat 5 éves képzése, amely érettségi és technikusi szintű szakképzettség megszerzésével zárul. A kozmetikus technikus alap és kiegészítő műveleteket végez, diagnosztizál, kezelési tervet állít össze, professzionális kozmetikumokkal dolgozik. Hozzájárul és támogatja az ápoltság, higiénia, szépség és egészség megőrzését.

Ajánlott minden fiatal számára, aki szeret emberekkel foglalkozni, mások esztétikus megjelenéséhez hozzájárulni, a változó és folyamatosan fejlődő termékek, eszközök segítségével a divatot ismertetni, ajánlani, irányítani.

**Oktatás ágazat, tagozatkód: 5060**

* **Végzettség: Oktatási asszisztens**

Az oktatás ágazat 5 éves képzése, amely érettségi és technikus szintű szakképzettség megszerzésével zárul. Az oktatási szakasszisztens bölcsődében, óvodában, iskolában, gyermekotthonban, lakásotthonban, családi napközi, pedagógiai szakszolgálat és egyéb - gyermek-nevelő, -gondozó - intézményben foglalkoztatott személy, aki segíti a szakemberek munkáját.

Ajánlott mindazok számára, akik szívesen foglalkoznak gyermekekkel, akik érdeklődnek a pedagógus hivatás iránt.

**Szociális ágazat, tagozatkód: 5070**

* **Végzettség: Kisgyermek gondozó,- nevelő**

A kisgyermekgondozó, -nevelő feladata elsősorban a gyermekek napközbeni ellátási formáiban (bölcsőde, mini bölcsőde, csalási bölcsőde, munkahelyi bölcsőde, alternatív napközbeni ellátás, napközbeni gyermekfelügyelet) és egyéb gyermekjóléti és gyermekvédelmi területen a 0-3 éves korú gyermekek nevelése, gondozása.

Ajánlott minden fiatal számára, aki türelemmel és szeretettel fordul a gyermekek felé, ért a gyermekek nyelvén és elhivatottságot érez magában a kisgyermekekkel való foglalkozás iránt.

**Képzési forma: Szakképző Iskola**

* mesterképzés folyik
* **3 éves képzés**
  + az első év ágazati ismereteket adó oktatás
* 9. évfolyam után még a technikummal átjárható rendszer
  + ösztöndíj
* 9. évfolyam végén ágazati alapvizsgát tesz a tanuló.
* 10. és 11. évfolyam szakmai képzés duális keretek között zajlik.
* Az ösztöndíjat szakképzési munkaszerződés váltja fel.
* Duális képzés = a képzés helyszíne elsősorban vállalatoknál, vállalkozóknál lesz, ahol a szakma elsajátítása történik.

**Egészségügy ágazat, tagozatkód: 5003**

* **Végzettség: Alapápolási munkatárs**

A egészségügy ágazat 3 éves képzése, amely szakképzettség megszerzésével zárul.

Az alapápolási munkatárs az ápolók munkáját támogató szakemberként járul hozzá a biztonságos és minőségi betegellátáshoz. Irányítás mellett különféle életkorú és állapotú személyek részére alapápolási, gondozási feladatokat lát el intézményi-, valamint intézményen kívüli környezeteben. Jellemzően az alapellátás és a fekvőbeteg-szakellátás különböző színterein, otthonápolásban, geriátriai-hospice-, és onkológiai ellátásban végzi tevékenységét irányítás és felügyelet mellett.

Ajánlott minden fiatal számára, aki szívesen ismeri meg az emberi test működését, a betegségek jellemzőit, az egészséges életmód elemeit. Az optimális jelentkező jó verbális képességekkel rendelkezik, könnyen teremt kapcsolatot, fontos számára a mások iránti felelősségvállalás és a segítségnyújtás, valamint fontosnak tartja a tanulmányokat követő biztos elhelyezkedést.

**Szociális ágazat, tagozatkód: 5007**

* **Végzettség: Szociális ápoló és gondozó**

A szociális ágazat 3 éves képzése, amely szakképzettség megszerzésével zárul.

A szociális ápoló és gondozó bentlakást vagy nappali ellátást biztosító szociális intézményekben, illetve az ellátást igénylő otthoni környezetében, gondozói munkakörben végzi tevékenységét. Életkoruk, egészségi, mentális vagy fizikai állapotuk miatt segítségre szoruló (idősek, fogyatékosok, pszichiátriai betegek, szenvedélybetegek, hajléktalansággal küzdő) személyeket ápol és gondoz.

Ajánlott minden fiatal számára, aki szívesen közreműködik a támogatásra szorulók gondozásában, nevelésében, fejlesztésében és segítésében, az ehhez fűződő adminisztrációs feladatokban.